**Zmluva o dielo č. 1/2022**

uzatvorená podľa § 536 a nasl. Zákona č. 513/1991 Z.z. v znení neskorších predpisov

**I. ZMLUVNÉ STRANY**

1. **Objednávateľ:**

Názov: Stredná odborná škola

Sídlo: Generála Viesta č.6, 050 01 Revúca

Zastúpený: Ing. František Lukáš

IČO: 37890182

DIČ: 2021682608

Bankové spojenie: Štátna pokladnica

Účet: SK24 8180 0000 0070 0039 3619

Telefónny kontakt: 058/4881123, 0911 110 265

E-mail:riaditel@sosrevuca.edupage.org

2. **Zhotoviteľ:**

Názov:

Sídlo:

Zastúpený:

IČO:

DIČ:

Bankové spojenie:

Účet:

Telefónny kontakt:

E-mail:

**II. PREDMET ZMLUVY**

2.1 Predmetom zmluvy je realizácia stavebných prác v Strednej odbornej škole, Generála Viesta č.6, Revúca – Oprava strechy v budove na Komenského č. 40, Revúca.

2.2 Rozsah predmetu zákazky je špecifikovaný v Prílohe č.1, ktorá tvorí neoddeliteľnú súčasť tejto zmluvy.

**III. ZÁVÄZKY ZMLUVNÝCH STRÁN**

3.1 Zhotoviteľ sa zaväzuje vykonať pre objednávateľa stavebné práce: na svoj náklad, vo vlastnom mene, na svoje nebezpečie ako i podľa podmienok dohodnutých v tejto zmluve. Ďalej sa zaväzuje zhotovené dielo odovzdať objednávateľovi riadne, včas, bez vád a nedorobkov brániacich užívaniu, v zodpovedajúcej kvalite.

3.2 Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa platných podmienok dohodnutých v tejto zmluve.

3.3 Dielo zrealizuje zhotoviteľ v súlade s požiadavkami objednávateľa danými na výber zhotoviteľa diela podľa podmienok tejto zmluvy, v súlade s požiadavkami vyplývajúcimi s platnými technickými normami, platnými právnymi všeobecne záväznými predpismi ako i s požiarnymi a bezpečnostnými predpismi.

**IV. CENA**

4.1 Zmluvné strany sa dohodli v súlade so zákonom č. 18/1996 Z.z. o cenách a jeho vykonávacej vyhl. č. 87/1996 Z.z. a taktiež v súlade s výsledkom verejného obstarávania na cene predmetu zmluvy vrátane DPH vo výške :

Spolu bez DPH : ................................€

DPH 20%: ................................€

**Celkom s DPH : ................................€**

Slovom: ..........................................................eur a  ....................centov.

Súhrnný rozpočet výdavkov tvorí Prílohu č.1 tejto zmluvy o dielo a je pre vymedzenie predmetu zmluvy a ceny záväzný.

V kalkulácii ceny diela sú zahrnuté podľa potreby aj náklady na odvoz sute vrátane poplatku za skládku, telefón, dočasné užívanie verejných komunikácií, zriadenie, prevádzka a vypratanie zariadenia staveniska, náklady na spotrebu elektrickej energie a vody, skúšky a merania kontroly kvality prác a pod.

4.2 Položkovitý rozpočet je záväzný pre vymedzenie rozsahu predmetu plnenia uvedený v čl.II, a je súčasťou tejto zmluvy. Tento rozpočet je podkladom pre fakturáciu stavebných prác a ostatných častí zmluvného záväzku.

4.3 Cena uvedená v bode 4.1 pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy a ktoré umožnia objednávateľovi riadne nakladanie s odovzdaným predmetom zmluvy.

4.4 Cena predmetu zmluvy je spracovaná podľa zákona č. 18/1996 Z.z. o cenách v znení neskorších.

**V. PLATOBNÉ PODMIENKY**

5.1 Cena diela bude zúčtovaná vo faktúre vystavenej zhotoviteľom po ukončení a odovzdaní stavby a po podpísaní protokolu o odovzdaní a prevzatí stavebných prác a dodávok zástupcom objednávateľa. Zhotoviteľ zašle objednávateľovi faktúru doporučeným listom v dvoch vyhotoveniach, ktorú uhradí objednávateľ do 30 dní po ukončení diela.

5.2 Zhotoviteľ musí svoje práce vyúčtovať overiteľným spôsobom. Súpis prác musí byť zostavený prehľadne pričom musí dodržiavať poradie položiek a označenie, ktoré je v súlade s oceneným popisom prác podľa zmluvy.

5.3 Objednávateľ overí ich správnosť v lehote do troch dní od obdržania podpisom oprávneného pracovníka. Na základe takto overeného výkazu bude zhotoviteľ oprávnený vystaviť faktúru.

5.4 Fakturované budú iba skutočne vykonané práce, pričom môže prísť k zníženiu alebo k zvýšeniu rozpočtovaných množstiev, v súlade s ostatnými ustanoveniami zmluvy.

5.5 Faktúra musí mať predpísané náležitosti podľa § 15 zák.č. 289/1995 Z.z. v znení noviel a priložené doklady umožňujúce posúdiť oprávnenosť fakturácie. Faktúra bude predložená vo dvoch vyhotoveniach pre objednávateľa.

**VI. Dohoda o zmluvných pokutách**

6.1 Ak zhotoviteľ nedodrží termín dodania predmetu zmluvy v zmluvne dohodnutom termíne, má objednávateľ právo uplatniť zmluvnú pokutu vo výške 0,05 % z celkovej ceny predmetu zmluvy za každý deň omeškania, v tom prípade je zhotoviteľ povinný zmluvnú pokutu zaplatiť.

6.2 V prípade neodstránenia ojedinelých drobných vád, resp. nedorobkov v termíne dohodnutom pri odovzdaní stavby je zhotoviteľ povinný zaplatiť objednávateľovi zmluvnú pokutu vo výške 10,- € za každý deň omeškania.

6.3 V prípade omeškania s úhradou faktúr má zhotoviteľ právo uplatniť voči objednávateľovi úrok z omeškania vo výške 0,05% z fakturovanej sumy za každý deň omeškania.

6.4 Zmluvnými pokutami nie sú dotknuté nároky objednávateľa a zhotoviteľa na náhradu spôsobenej škody v dôsledku porušenia povinností. To sa vzťahuje na všetky dojednania o zmluvných pokutách obsiahnutých v tejto zmluve.

**VII. DOBA A PODMIENKY PLNENIA**

7.1 Zhotoviteľ sa zaväzuje, že dielo, ktoré je predmetom tejto zmluvy, zrealizuje v termíne: - zahájenie prác : najneskôr 3 dni po prevzatí staveniska

zhotoviteľom

- ukončenie prác : do 30 dní odo dňa prevzatia staveniska

zhotoviteľom

7.2 Zhotoviteľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje realizáciu diela, s dôsledkom omeškania doby výstavby dohodnutej touto zmluvou.

7.3 Zhotoviteľ má právo na predĺženie termínu dokončenia prác na diele resp. jeho časti po dohode s objednávateľom v prípade:

a) okolností, za ktoré nie je možné robiť zhotoviteľa zodpovedným a ktoré nemohol ovplyvniť, pokiaľ sa netýkajú len zamestnancov zhotoviteľa,

b) vydania príkazov a zákazov vládnych alebo miestnych správnych orgánov, ak neboli vyvolané konaním zhotoviteľa,

c) nepredvídateľných okolností súvisiacich s realizáciou stavby.

7.4 Predĺženie lehoty plnenia sa určí podľa dĺžky preukázateľného zdržania. Toto zdržanie musí byť riadne zaznačené v zápise z kontrolného dňa vykonávania prác medzi objednávateľom a zhotoviteľom a potvrdené oprávnenými zástupcami zmluvných strán a zmluvne potvrdené dodatkom k uzavretej zmluve.

7.5 O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.

7.6 Prevádzkové, sociálne, prípadne aj výrobné zariadenia staveniska zabezpečuje zhotoviteľ. Vybudovanie, prevádzkovanie, údržbu, likvidáciu a vypratanie zariadenia staveniska sú súčasťou ceny predmetu zmluvy.

7.7 Zhotoviteľ zodpovedá za čistotu komunikácií, po ktorých dováža materiál a odváža zo staveniska odpad a za poriadok a bezpečnosť na stavbe. Prípadné škody z porušenia tejto povinnosti uhradí zhotoviteľ objednávateľovi a uspokojí nároky tretích osôb.

7.8 Funkciu stavbyvedúceho stavby určí zhotoviteľ pred začatím stavebných prác. Objednávateľ určí technický dozor investora zápisom do protokolu pri odovzdaní staveniska.

7.9 Objednávateľ počas realizácie diela má právo kontrolovať vykonávanie množstva a kvality prác a priebežne zhotoviteľa upozorniť na prípadné nedostatky s požiadavkou ich odstránenia v primeranej lehote.

7.10 Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach v zmysle zákona č. 330/1996 Z.z. v znení zákona č. 367/2001 Z.z. a ostatných bezpečnostných predpisov, za dodržiavanie všeobecne záväzných právnych predpisov a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho blízkosti, náklady spojené s odstránením tejto škody znáša zhotoviteľ.

7.11 Zhotoviteľ splní svoju povinnosť vykonávať dielo, ktoré je predmetom tejto zmluvy, jeho riadnym dokončením. Zhotoviteľ protokolárne odovzdá dielo objednávateľovi a objednávateľ je povinný ukončené dielo prevziať, ak sa nevyskytli také nedostatky, ktoré bránia jeho riadnemu užívaniu.

7.12 Pre odovzdanie predmetu zmluvy platí:

- zmluvné strany vyhotovia protokol o odovzdaní a prevzatí predmetu zmluvy podpísaný osobami oprávnenými konať vo veciach technických. Protokol bude obsahovať najmä základné údaje dokončeného diela, súpis zistených drobných nedostatkov a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za nedostatky. Zhotoviteľ je povinný drobné nedostatky a nedorobky odstrániť bezodplatne v lehote: max. do 10 dní.

- ak objednávateľ odmietne podpísať protokol o odovzdaní a prevzatí predmetu zmluvy spíšu zmluvné strany zápis, v ktorom uvedú svoje stanoviská a ich odôvodnenie.

- pri preberaní diela zistené prípadné drobné nedorobky, ktorých charakter umožňuje užívanie diela, nie sú dôvodom neprevzatia hotového diela objednávateľom.

7.13 Dokladová časť, ktorá súvisí s odovzdaním a prevzatím diela je:

- doklady o nakladaní s odpadom,

- certifikáty a atesty skutočne zabudovaných výrobkov (osvedčenia, vyhlásenia o zhode, ...)

**VIII. Záruka a zodpovednosť za VADY**

8.1 Záručná lehota na práce : 36 mesiacov od podpísania protokolu o odovzdaní a prevzatí prác medzi objednávateľom a zhotoviteľom.

8.2 Zhotoviteľ zodpovedá za to, že predmet tejto zmluvy bude zhotovený podľa podmienok dohodnutých v tejto zmluve a že počas záručnej doby bude mať vlastnosti, dohodnuté v tejto zmluve.

8.3 Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.

8.4 Zhotoviteľ nezodpovedá za vady diela, ktoré boli spôsobené neodborným užívaním vecí. Zhotoviteľ tak isto nezodpovedá za vady, spôsobené dodržiavaním nevhodných pokynov daných objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní písomne trval, alebo ak zhotoviteľ túto nevhodnosť nemohol zistiť.

8.5 Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na prípady násilného poškodenia diela, resp. poškodenia živelnou pohromou.

8.6 Zhotoviteľ sa zaväzuje začať s odstraňovaním prípadných vád predmetu plnenia bezodkladne od uplatnenia písomnej oprávnenej reklamácie objednávateľa a vady odstráni v čo najkratšom technicky možnom čase. Termín odstránenia vád sa dohodne písomnou formou.

8.7 Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.

8.8 Objednávateľ má právo zabezpečiť odstránenie vád a nedorobkov inou organizáciou na náklady zhotoviteľa len v prípade vzájomnej dohody so zhotoviteľom, alebo ak zhotoviteľ v dohodnutom termíne nedostatky neodstráni.

**IX. Zodpovednosť za škodu**

9.1 Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy.

9.2 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane má druhá zmluvná strana nárok na náhradu vzniknutej škody.

9.3 Zhotoviteľ je povinný vykonať opatrenia, aby nedošlo počas stavby k poškodeniu alebo zničeniu ostatného majetku objednávateľa odovzdaného pri odovzdaní staveniska. V prípade ak takáto škoda vznikne všetky náklady znáša zhotoviteľ.

9.4 Pokiaľ zhotoviteľ spôsobí svojou činnosťou škodu tretím osobám, je povinný túto škodu odstrániť a uhradiť na vlastné náklady.

**X. ZÁVEREČNÉ USTANOVENIA**

10.1 Na vzťahy medzi zmluvnými stranami vyplývajúce z tejto zmluvy, ale ňou výslovne neupravené sa vzťahujú príslušné ustanovenia Obchodného zákonníka, najmä ust. §536 a nasl., Obch. zákonník a súvisiace právne predpisy.

10.2 Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 374/1990 Z.z. o bezpečnosti práce a technických zariadení pri stavebných prácach a nariadenie vlády SR č. 510/2001 Z.z. o minimálnych bezpečnostných a zdravotných požiadavkách na stavenisko.

10.3 Príloha č.1 - Rozsah predmetu zákazky tvorí nedeliteľnú súčasť tejto zmluvy.

10.4 Zmeny a doplnky obsahu zmluvy možno uskutočniť len písomne po predchádzajúcej dohode obidvoch zmluvných strán, inak je zmena, či doplnenie neplatné.

10.5 Táto zmluva nadobúda platnosť dňom jej podpisu poslednou zo zmluvných strán a účinnosť dňom nasledujúcim po dni jej zverejnenia v centrálnom registri zmlúv.

10.6 Zmluvné strany vyhlasujú, že zmluvu riadne prečítali, jej obsahu porozumeli a na znak súhlasu ju podpisujú.

10.7 Zmluva je vyhotovená v dvoch rovnopisoch, z toho jeden je pre objednávateľa a jeden pre zhotoviteľa.

V Revúcej, dňa

Objednávateľ: Zhotoviteľ:

................................................ ...................................................

Ing. František Lukáš

riaditeľ školy